ไฟแนนเชียลไดเจสต์
SLCW3 เข้าซื้อขาย 23 ก.ย.
22 ก.ย. 2554

SLCW3 เข้าซื้อขาย 23 ก.ย. 
ตลาดหลักทรัพย์กำหนดให้ใบสำคัญแสดงสิทธิซื้อหุ้นของ บริษัท โซลูชั่น คอนเนอร์ (1998) รุ่นที่ 3 (SLCW3) จำนวน 484,882,540 หน่วย เข้าซื้อขายในตลาดหลักทรัพย์ เอ็ม เอ ไอ (mai) ในวันที่ 23 ก.ย. 2554 
ทั้งนี้ บริษัท SLCW3 มีอายุ 5 ปี กำหนดแปลงสภาพเป็นหุ้น SLC สัดส่วน 1 ต่อ 1 ราคาใช้สิทธิ 1 บาท เริ่มใช้วันแรก 30 ก.ย. 2554
SVI ซื้อคืน 1.15 ล้านหุ้น
บริษัท เอสวีไอ (SVI) แจ้งว่า วันที่ 20 ก.ย.ที่ผ่านมา ได้ซื้อหุ้นของบริษัทคืนจากตลาดหลักทรัพย์ จำนวน 1,157,600 หุ้น ราคาหุ้นละ 4.084.14 บาท มูลค่ารวม 4,773,008 บาท ถึงปัจจุบันซื้อหุ้นคืนแล้วจำนวน 7,038,500 หุ้น หรือสัดส่วน 0.36% ของทุนชำระแล้ว มูลค่ารวม 28.81 ล้านบาท
เอ็มดี KTECH ลาออก
บริษัท เคเทค คอนสตรัคชั่น (KTECH) ได้รับจดหมายจาก นายพรทัต อมตวิวัฒน์ ฉบับลงวันที่ 16 ก.ย. 2554 เพื่อขอลาออกจากการเป็นกรรมการผู้จัดการบริษัท และกรรมการผู้มีอำนาจของบริษัท 
อย่างไรก็ตาม นายพรทัตยังคงดำรงตำแหน่งกรรมการบริษัทอยู่ต่อไป
กลุ่มเป๊ปซี่ขายหุ้นเสริมสุข
บริษัท เซเว่นอัพ เนเธอร์แลนด์, บี.วี. และบริษัท เป๊ปซี่โคล่า (ไทย) เทรดดิ้ง รายงานการขายหุ้น บริษัท เสริมสุข (SSC) ที่ถืออยู่ทั้งหมด 41.55% 
ปัจจุบัน บริษัท ไทยเบฟเวอเรจ โลจิสติก กำลังเปิดซื้อหุ้น SSC จากนักลงทุนทั่วไป 
นครหลวงไทยขายหุ้น TGPRO
ธนาคารนครหลวงไทย รายงานการขายหุ้น บริษัท ไทยเยอรมัน โปรดักส์ (TGPRO) วันที่ 16 ก.ย. จำนวน 4.597% และวันที่ 19 ก.ย. อีกจำนวน 1.91% คงเหลือหุ้นจำนวน 3.73% 
APX เพิ่มทุนขายผู้ถือหุ้นเดิม
คณะกรรมการ บริษัท เอเพ็กซ์ ดีเวลลอปเม้นท์ (APX) มีมติจัดสรรหุ้นเพิ่มทุนจำนวน 1,071,794,872 หุ้น ให้ผู้ถือหุ้นเดิม สัดส่วน 1 ต่อ 1 ในราคาหุ้นละ 0.187 บาท จากมูลค่าหุ้นที่ตราไว้ (พาร์) หุ้นละ 1 บาท ปัจจุบัน APX อยู่ในกลุ่มบริษัทจดทะเบียนที่แก้ไขการดำเนินงานไม่ได้ตามกำหนด และผลการดำเนินงานยังคงขาดทุนสุทธิต่อเนื่อง